197. ΠΡΟΕΔΡΙΚΟ ΔΙΑΤΑΓΜΑ υπ' αριθ. 154 της 12/30 Απρ. 1991 (ΦΕΚ Α΄ 61) (Διόρθ. στο ΦΕΚ Α΄ 81/30 Μαΐου 1991) Σύσταση Γενικών Διευθύνσεων στο Ίδρυμα Κοινωνικών Ασφαλίσεων (ΙΚΑ). Έχοντας υπόψη: 1.Τις διατάξεις: α)Της παρ. 5 του άρθρ. 24 του Νόμ. 1558/1985 "Κυβέρνηση και Κυβερνητικά Όργανα" (ΦΕΚ 137/Α/1985). β)Του άρθρ. 78 του Νόμ. 1892/1990" για τον εκσυγχρονισμό και την ανάπτυξη και άλλες διατάξεις " (ΦΕΚ 101/Α/1990). γ)Του Π.Δ. 266/1989 «Οργανισμός του Ιδρύματος Κοινωνικών Ασφαλίσεων (ΙΚΑ)» (ΦΕΚ 127/Α/ 1989). 2.Την Υ.1140/1051173/1390/0001/9.7.1990 απόφαση του Πρωθυπουργού και του Υπουργού Οικονομικών "Ανάθεση αρμοδιοτήτων Υπουργού Οικονομικών στον Υφυπουργό Οικονομικών" (ΦΕΚ 420/Β/1990). 3.Την αριθ. 32/1991 γνωμοδότηση του Συμβουλίου της Επικρατείας, μετά από πρόταση των υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και του Υφυπουργού Οικονομικών αποφασίζουμε: Σύσταση Γενικών Διευθύνσεων Άρθρ.1.-1.Στις Κεντρικές Υπηρεσίες (Διοίκηση), του Ιδρύματος Κοινωνικών Ασφαλίσεων (ΙΚΑ), συνιστώνται 4 Γενικές Διευθύνσεις, που συγκροτούνται ως εξής: α)Γενική Διεύθυνση Διοικητικών Υπηρεσιών, που συγκροτείται από τις Υπηρεσίες: Διεύθυνση Διοικητικού Προσωπικού Διεύθυνση Οργάνωσης και Πληροφορικής Διεύθυνση Εκπαίδευσης και Ενημέρωσης β)Γενική Διεύθυνση Ασφαλιστικών Υπηρεσιών, που συγκροτείται από τις Υπηρεσίες: Διεύθυνση Ασφάλισης και Εσόδων Διεύθυνση Παροχών Διεύθυνση Διεθνών Ασφαλιστικών Σχέσεων Διεύθυνση Συντάξεων Προσωπικού Ν.Π.Δ.Δ γ)Γενική Διεύθυνση Οικονομοτεχνικών Υπηρεσιών, που συγκροτείται από τις Υπηρεσίες: Διεύθυνση Οικονομικών Υπηρεσιών Διεύθυνση Τεχνική και Στέγασης Διεύθυνση Προμηθειών και Χημικών Υπηρεσιών Διεύθυνση Αναλογιστικών Μελετών και Στατιστικής δ)Γενική Διεύθυνση Υπηρεσιών Υγείας, που συγκροτείται από τις Υπηρεσίες: Διεύθυνση Υγειονομικού Προσωπικού Διεύθυνση Υγειονομικών Υπηρεσιών Διεύθυνση Πρόνοιας και Αναπηρίας Διεύθυνση Φαρμακευτική ε)Οι μη υπαγόμενες στις παραπάνω Γενικές Διευθύνσεις μονάδες της Κεντρικής Υπηρεσίας (Διεύθυνση Γραμματείας, Διευθύνσεις Επιθεώρησης, Διεύθυνση Νομική, τμήμα Τύπου και Δημοσίων Σχέσεων), υπάγονται απευθείας στο Διοικητή του Ιδρύματος. 2.Σκοπός των συνιστωμένων Γενικών Διευθύνσεων είναι ο σχεδιασμός και ο συντονισμός των δραστηριοτήτων των Υπηρεσιών, από τις οποίες συγκροτούνται καθώς και η παρακολούθηση της λειτουργίας αυτών. 3.Των Γενικών Διευθύνσεων Διοικητικών Υπηρεσιών, Ασφαλιστικών Υπηρεσιών και Οικονομοτεχνικών Υπηρεσιών, προΐστανται μόνιμοι υπάλληλοι του ΙΚΑ της Κατηγορίας ΠΕ του Κλάδου ΠΕ Διοικητικού-Οικονομικού, της Γενικής Δ/νσης Υπηρεσιών Υγείας, υπάλληλοι της κατηγορίας ΠΕ του Κλάδου ΠΕ Ιατρών, που επιλέγονται σύμφωνα με τις διατάξεις του άρθρ. 78 του Νόμ. 1892/1990 (ΦΕΚ 101/Α/1990). 4.Οι επιλεγόμενοι ως Γενικοί Διευθυντές τοποθετούνται στις επιμέρους Γενικές Διευθύνσεις με απόφαση του Διοικητή του ΙΚΑ. 5.Έργο των παραπάνω Γενικών Διευθυντών είναι αυτό που καθορίζεται από τις διατάξεις των παρ. 2 και 3 του άρθρ. 78 του Νόμ. 1892/1990 (ΦΕΚ 101/Α/1990). Κατάργηση Γραφείων και των  θέσεων Συντονιστών των Κεντρικών Υπηρεσιών Άρθρ.2.-Από της δημοσίευσης του παρόντος καταργείται η παρ. 3 του άρθρ. 2 του Π.Δ. 266/1989 (ΦΕΚ 127/Α/1989) "Οργανισμός του Ιδρύματος Κοινωνικών Ασφαλίσεων (ΙΚΑ), με την οποία προβλέπονται 5 θέσεις Συντονιστών στις Κεντρικές Υπηρεσίες (Διοίκησης) του ΙΚΑ καθώς και τα γραφεία (αυτοτελή) Συντονιστών Διοίκησης, που αναφέρονται στο άρθρ. 6 του παραπάνω Π.Δ./τος.